TV7 JERUUSALEMMA UUDISED
Meie tänased teemad -
Hezbollah teeb Obamale muret
Venemaa tühistas raketimüügi Süüriale
Iraani tuumaprogramm edeneb
Iisrael avas araabiariigis uue saatkonna
Iisrael tahab maailmale puhast vett toota
TV7 Jeruusalemma Uudistest - Shalom!
Arutz Sheva teatel ütles USA president Barack Obama
eelmisel esmaspäeval Liibanoni presidendile Suleimanile,
et on mures Liibanoni Hezbollah terroristide osaluse suhtes
Süüria lahinguis.
Hezbollah toetab Süüria presidenti Bashar Al-Assadit.
Valge Maja sõnul vestlesid Obama ja Suleiman telefonitsi pärast seda,
kui 30 Hezbollah terroristi hukkus lahingutes Süüria linnas Qusayris.
Hukkunute seas oli tippohvitser Fadi al-Jazzar,
keda peetakse oluliseks Hezbollah juhtisikuks.
Ta oli varem Iisraelis vangis,
kuid naases vangidevahetus- kokkuleppe alusel Liibanoni.
President Obama tänas Liibanoni presidenti ja rahvast
piiride lahti hoidmise ja Süüria põgenike aitamise eest.
Obama lubas USA abi jätkumist Liibanonile,
et viimane võiks vastavat tegevust jätkata.
Obama ja Suleiman nõustusid, et kõik osapooled peaksid austama fakti,
et Liibanon pole Süüria sõjaga ühinenud.
Liibanon tahab vältida tegevust, mis võiks rahva konflikti tõmmata.
Alguses Hezbollah eitas, et aitab Assadil mässulisi maha suruda.
Mullu, kui Süüria kodusõda jätkus, pakkus Hassan Nasrallah juhitud
terrorirühmitus Hezbollah end avalikult Assadiga koos kannatama.
Hezbollah osalust Süüria kodusõjas on kritiseerinud nii Süüria mässulised
kui Hezbollah'le oponeerivad Liibanoni poliitilised jõud.
Süüria kodusõda on mitmel korral üle Liibanoni piiride levinud.
Arutz Sheva räägib Iraani edenevast tuumaprogrammist.
Iraanil on õnnestunud oma tuumaprogrammi laiendada.
Avati ka uus võimalik kanal tuumapommi arendamiseks,
kirjutab AFP ÜRO Aatomienergia Agentuuri IAEA uue raporti põhjal.
Raporti väitel on Iraan kiirendanud kõrgema taseme uraani
rikastusseadmete paigaldamist Natanzi tehases.
Edeneb ka poolelioleva reaktori ehitamine Arakis.
Lääneriigid kardavad, et kui tooraine töödeldakse ümber,
suudab see peagi Iraanile plutooniumi toota.
USA Välisministeeriumi teatel oli IAEA raport kahetsusväärne märk,
mis tähendab, et Iraan on 10 aastat laiendanund oma tuumaprogrammi
ja rikkunud sellega rahvusvahelisi kokkuleppeid.
ÜRO Julgeolekunõukogul on hulgaliselt resolutsioone,
mis nõuavad Iraanilt oma tuumaprogrammi lõpetamist.
ÜRO on kehtestanud neljal korral Iraani vastu ka sanktsioone.
Lisaks hakkasid Iraani majandust mullu tõsiselt mõjutama ka USA
ja EL'i ühepoolsed sanktsioonid Iraani naftaekspordi suhtes.
Kuus juhtriiki - Suurbritannia, Hiina, Prantsusmaa, Venemaa,
USA ja Saksamaa arutasid aprillis diplomaatilisi meetmeid
ummikseisu lahendamiseks.
Konkreetseid edusamme ei tehtud.
Rahvusvahelisele kogukonnale teeb enim muret
mägedesse ehitatud Fordowi tehas,
kuna see on tehniliselt aatompommi valmistamisele lähemal
kui Natanzi tehas.
Iisraeli kaitseminister ütles eelmisel nädalal,
et Iraani tuumaoht on Iisraeli ja kogu maailma suurim oht.
Ynet Newsi teatel otsustas USA Senat üksmeelselt toetada Iisraeli,
kui too peab end Iraani tuumaohu vastu ühepoolselt sõjaliselt kaitsma.
Hetkel asub Iraan veel allpool Iisraeli seatud nn punast joont.
Arutz Sheva teatel tühistas Venemaa
kaasaegsete S-300 rakettide müügi Süüriale.
Briti Sunday Timesiga rääkinud Vene ametniku sõnul
tühistati raketitehing Venemaa kartuse tõttu,
et relvad võivad valedesse kätesse sattuda
ja nendega võidakse rünnata reisi- lennukeid Ben Gurioni lennuväljal.
S-300 rakettide tegevusraadius ulatub Ben Gurioni lennuväljani.
Vene ametniku sõnul teeb küsimus Venemaale muret,
kuna Iisraelis elab palju venelasi.
Raketimüügi lepingu tühistamine toimus Iisraeli peaministri
Benjamin Netanyahu ja Vene presidendi Vladimir Putini
hiljutise kohtumise ajal.
Venemaa ootab Iisraelilt omakorda, et ei tehta uusi rünnakuid Süüriasse.
Venemaa eesmärgiks on säilitada Süüria terviklikkus.
Vene ametniku sõnul on süürlased nõus tulema eeltingimusteta
juunikuus Genfis korraldatavale rahvusvahelisele rahukonverentsile.
Seni nõuavad mässulised siiski president Bashar al-Assadi lahkumist.
Vene ametniku väitel on see vastuvõetamatu
ning Venemaa ootab USAlt selle probleemi lahendamist.
Samuti rõhutas ta, et Venemaa ei kavatse Assadile varjupaika anda.
Israel Today kirjutab dokumendist, mille teatel avas Iisrael hiljuti
uue saatkonna seni teadmata Pärsia lahe riigis.
Dokument oli mõeldud välisministeeriumile
selle 2013. - 2014. a eelarve osana.
Uudisest teatas esimesena vasakpoolne ajaleht Ha'aretz.
Iisraelil on olnud varem diplomaatilised esindused Omaanis
ja Qataris, kuid need suleti võimude poolt, et ei jääks muljet,
nagu suhtuksid nad soosivalt palestiinlaste küsimusse.
Üldiselt on sunni enamusega Pärsia lahe riigid
viimasel ajal Iisraelile lähenenud seoses Iraani kasvava tuumaohuga.
Arvukate varasemate raportite teatel oleksid Pärsia lahe riigid rahul,
kui Iisrael neutraliseeriks Iraani tuumaprogrammi.
Israel Today teatel avalikustas Iisrael aprillis ÜROs
seoses oma 65. Iseseisvuspäevaga ainulaadse filtrisüsteemi.
Uue süsteemi abil saavad Aafrika ja Lõuna-Ameerika inimesed
lõpuks puhast joogivett.
Iisraeli ÜRO saadik Ron Prosor ütles tseremoonial,
et Iisrael jõudis vaid 60 aastaga
õunasaagi korjamisest Apple arvutite disainimiseni,
puude istutamisest kõrbesse firmade viimiseni NASDAQi börsile.
Iisrael on üks maid, kelle teedel liigub elektriautosid,
kes saadab kosmosesse satelliite
ja kelle teadlased võidavad Nobeli preemiaid.
Mainitud uue, esimese omasarnase veepuhastussüsteemi nimi on Woosh
ja selle arendas välja Iisraeli ettevõte Odis.
Süsteemi võib ühendada linnade veejaotussüsteemiga
ja hoolimata vee mürgisusest
saab süsteemi abil inimestele puhast joogivett toota.
Need olid meie tänased uudised. Shalom ja kohtumiseni!
Tõlge: Monika Jaaguri